rejauldu/bengali-wikipedia huggingface dataset:
লুইয়ি রামোন দে লুকাস পেরেস (; জন্ম: ৩১ আগস্ট ১৯৯৪; লুইয়ি দে লুকাস নামে সুপরিচিত) হলেন একজন ডোমিনিকান প্রজাতন্ত্রীয় পেশাদার ফুটবল খেলোয়াড়। তিনি বর্তমানে সাইপ্রাসীয় ক্লাব লিমাসোল এবং ডোমিনিকান প্রজাতন্ত্র জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।  লুকাস ২০১৮ সালে ডোমিনিকান প্রজাতন্ত্রের হয়ে আন্তর্জাতিক পর্যায়ে অভিষেক করেছেন; ডোমিনিকান প্রজাতন্ত্রের জার্সি গায়ে তিনি এপর্যন্ত ১৮ ম্যাচে অংশগ্রহণ করেছেন।  প্রারম্ভিক জীবন লুইয়ি রামোন দে লুকাস পেরেস ১৯৯৪ সালের ৩১শে আগস্ট তারিখে ডোমিনিকান প্রজাতন্ত্রের গালভানে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল লুকাস ডোমিনিকান প্রজাতন্ত্র অনূর্ধ্ব-২৩ দলের হয়ে খেলার মাধ্যমে ডোমিনিকান প্রজাতন্ত্রের প্রতিনিধিত্ব করেছেন। লুকাস ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত ডোমিনিকান প্রজাতন্ত্র অলিম্পিক দলে স্থান পেয়েছেন।  পরিসংখ্যান আন্তর্জাতিক   দল  সাল  ম্যাচ  গোল ডোমিনিকান প্রজাতন্ত্র  ২০১৮  ৩  ০ ২০১৯  ১  ০ ২০২১  ৪  ০ ২০২৩  ৬  ০ ২০২৪  ৪  ০ সর্বমোট  ১৮  ০  তথ্যসূত্র  বহিঃসংযোগ    বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ডোমিনিকান প্রজাতন্ত্রীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:লিমাসোল স্পোর্টস অ্যাসোসিয়েশনের খেলোয়াড় বিষয়শ্রেণী:ডোমিনিকান প্রজাতন্ত্রের আন্তর্জাতিক যুব ফুটবলার বিষয়শ্রেণী:ডোমিনিকান প্রজাতন্ত্রের অনূর্ধ্ব-২৩ আন্তর্জাতিক ফুটবলার বিষয়শ্রেণী:ডোমিনিকান প্রজাতন্ত্রের আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:স্পেনীয় পুরুষ ফুটবলার বিষয়শ্রেণী:সিবাও ফুটবল ক্লাবের খেলোয়াড় বিষয়শ্রেণী:তেরসেরা দিভিসিওনের খেলোয়াড় বিষয়শ্রেণী:সেহুন্দা দিভিসিওন বি-এর খেলোয়াড় বিষয়শ্রেণী:স্কটীয় পেশাদার ফুটবল লিগের খেলোয়াড় বিষয়শ্রেণী:সাইপ্রাসীয় প্রথম বিভাগের খেলোয়াড় বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:স্পেনের নাগরিকীকৃত নাগরিক বিষয়শ্রেণী:২০২৫ কনকাকাফ গোল্ড কাপের খেলোয়াড়
সলোমন দ্বীপপুঞ্জ জাতীয় ফুটবল দল () হচ্ছে আন্তর্জাতিক ফুটবলে সলোমন দ্বীপপুঞ্জের প্রতিনিধিত্বকারী পুরুষদের জাতীয় দল, যার সকল কার্যক্রম সলোমন দ্বীপপুঞ্জের ফুটবলের সর্বোচ্চ নিয়ন্ত্রক সংস্থা সলোমন দ্বীপপুঞ্জ ফুটবল ফেডারেশন দ্বারা নিয়ন্ত্রিত হয়। এই দলটি ১৯৮৮ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা ওশেনিয়া ফুটবল কনফেডারেশনের সদস্য হিসেবে রয়েছে। ১৯৬৩ সালের ৩০শে আগস্ট তারিখে, সলোমন দ্বীপপুঞ্জ প্রথমবারের মতো আন্তর্জাতিক খেলায় অংশগ্রহণ করেছে; ফিজিতে অনুষ্ঠিত উক্ত ম্যাচে সলোমন দ্বীপপুঞ্জ নতুন হেব্রিডিজকে কাছে ৬–৩ গোলের ব্যবধানে পরাজিত করেছে।  ২৫,০০০ ধারণক্ষমতাবিশিষ্ট লোসন টামা স্টেডিয়ামে বনিতো নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় সলোমন দ্বীপপুঞ্জের রাজধানী হোনিয়ারায় অবস্থিত। বর্তমানে এই দলের ম্যানেজারের দায়িত্ব পালন করছেন স্ট্যানলি ওয়াইটা এবং অধিনায়কের দায়িত্ব পালন করছেন বায়ের আক্রমণভাগের খেলোয়াড় বেঞ্জামিন টটোরি।  সলোমন দ্বীপপুঞ্জ এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, ওএফসি নেশন্স কাপে সলোমন দ্বীপপুঞ্জ এপর্যন্ত ৭ বার অংশগ্রহণ করেছে, যার মধ্যে সেরা সাফল্য হচ্ছে ২০০৪ ওএফসি নেশন্স কাপের ফাইনালে পৌঁছানো, উক্ত দুই লেগের ফাইনালে তারা অস্ট্রেলিয়ার কাছে সামগ্রিকভাবে ১১–১ গোলের ব্যবধানে পরাজিত হয়েছে।  হেনরি ফা'আরোদো, বেঞ্জামিন টটোরি, হাদিসি অঁগারি, কমিন্স মেনাপি এবং গেগামে ফেনির মতো খেলোয়াড়গণ সলোমন দ্বীপপুঞ্জের জার্সি গায়ে মাঠ কাঁপিয়েছেন।  র‌্যাঙ্কিং ফিফা বিশ্ব র‌্যাঙ্কিংয়ে, ২০০৭ সালের অক্টোবর মাসে প্রকাশিত র‌্যাঙ্কিংয়ে সলোমন দ্বীপপুঞ্জ তাদের ইতিহাসে সর্বপ্রথম সর্বোচ্চ অবস্থান (১২০তম) অর্জন করে এবং ২০১৬ সালের জানুয়ারি মাসে প্রকাশিত র‌্যাঙ্কিংয়ে তারা ২০০তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে সলোমন দ্বীপপুঞ্জের সর্বোচ্চ অবস্থান হচ্ছে ১০৯তম (যা তারা ২০০৫ সালে অর্জন করেছিল) এবং সর্বনিম্ন অবস্থান হচ্ছে ১৭৭। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:  ফিফা বিশ্ব র‌্যাঙ্কিং  বিশ্ব ফুটবল এলো রেটিং  প্রতিযোগিতামূলক তথ্য ফিফা বিশ্বকাপ  ফিফা বিশ্বকাপ   বাছাইপর্ব সাল  পর্ব  অবস্থান  ম্যাচ  জয়    হার      ম্যাচ  জয়    হার      ১৯৩০  অংশগ্রহণ করেনি  অংশগ্রহণ করেনি  ১৯৩৪   ১৯৩৮   ১৯৫০   ১৯৫৪   ১৯৫৮   ১৯৬২   ১৯৬৬   ১৯৭০   ১৯৭৪   ১৯৭৮   ১৯৮২   ১৯৮৬   ১৯৯০   ১৯৯৪  উত্তীর্ণ হয়নি  ৪  ০  ১  ৩  ৫  ১৩  ১৯৯৮  ৮  ৩  ৩  ২  ২২  ২৩   ২০০২  ৪  ২  ০  ২  ১৭  ১০  ২০০৬  ১১  ৬  ২  ৩  ২৪  ১৮  ২০১০  ৬  ৪  ০  ২  ২৩  ৬  ২০১৪  ১১  ২  ২  ৭  ১০  ২৭  ২০১৮  ১০  ৪  ১  ৫  ১১  ১৮  ২০২২  অনির্ধারিত  অনির্ধারিত মোট   ০/২১   ৫৪  ২১  ৯  ২৪  ১১২  ১১৫  তথ্যসূত্র  বহিঃসংযোগ     ফিফা-এ সলোমন দ্বীপপুঞ্জ জাতীয় ফুটবল দল   ওএফসি-এ সলোমন দ্বীপপুঞ্জ জাতীয় ফুটবল দল   বিষয়শ্রেণী:সলোমন দ্বীপপুঞ্জ জাতীয় ফুটবল দল বিষয়শ্রেণী:ওশেনিয়ার জাতীয় ফুটবল দল
Warning templates PageName is optional   ~~~~ (unintentional vandalism/test)  ~~~~ (unintentional removal of content)  ~~~~ (suitable for nonsense)  ~~~~ (variant for removal of content)  ~~~~ (please stop)  ~~~~ (please stop removing content)  ~~~~ (last warning)  ~~~~ (last warning for removing content) See additional templates and examples of output<div>  See also  Template:TestTemplatesSmall, for use on template talk or documentation pages
উমর আল-আকতা    নিবন্ধটি দেখুন ও মন্তব্য দিন। প্রস্তাবক: -- Muḥammad (আলাপ) ১৯:৫৬, ২৩ ডিসেম্বর ২০১৬ (ইউটিসি)   নিবন্ধটি ছোটো। Che12Guevara (আলাপ) ১৮:৩১, ২৪ ডিসেম্বর ২০১৭ (ইউটিসি)  করছি। নিবন্ধটি উইকিপিডিয়ার নির্বাচিত নিবন্ধের গুণাবলী অর্জন করেনি। এছাড়া এটি গত দুই বছর যাবৎ পরে আছে। কেউ গুণাবলীতে পৌঁছানোর মত সম্পাদনা করেনি। আ হ ম সাকিব (আলাপ · অবদান · ইমেইল) ০৯:২৪, ১ সেপ্টেম্বর ২০১৮ (ইউটিসি)   দীর্ঘদিন ধরে কোন আলোচনা না হওয়া একই সাথে অংশগ্রহণকারীদের মতামত অনুযায়ী  হিসাবে চিহ্নিত করে আলোচনা বন্ধ করা হলো —শাকিল (আলাপ · অবদান) ১৫:৩০, ২৯ আগস্ট ২০২১ (ইউটিসি)
পূজা গুপ্তা হচ্ছেন একজন ভারতীয় অভিনেত্রী। মার্কিন যুক্তরাষ্ট্র হতে পড়াশুনা সম্পন্ন করার পর, তিনি মুম্বইয়ে পরেশ রাওয়ালের সাথে কিষেন বনাম কানাহাইয়া এবং ডিয়ার ফাদারের মতো নাটকে কাজ করেছেন। পরবর্তীতে তিনি বলিউড চলচ্চিত্র ওএমজি – ওহ মাই গড!, ভিকি ডনর, ব্লাড মানি এবং মিকি ভাইরাসে অভিনয় করেছেন।http://indiatoday.intoday.in/gallery/mickey-virus-a-dream-come-true-for-manish-paul/5/10353.html  চলচ্চিত্রের তালিকা  সাল চলচ্চিত্র চরিত্র উল্লেখ ২০১১  চিতকাব্রে – দ্য শেডস অফ গ্রে  অঞ্জলী প্যাটেল    ২০১২  ব্লাড মানি  নন্দিনী   ভিকি ডনর  শ্বেতা   ওএমজি – ওহ মাই গড!  হানিফের মেয়ে    ২০১৩  মিকি ভাইরাস  চাটনি   আসসি দেশী  অ্যানি   এক সরকারী জুতা  শাজিয়া    ২০১৪  বদলাপুর বয়েস  মঞ্জরী   সম্রাট অ্যান্ড কো.  রাণী   ল্যান্ড অফ লিপোল্ড    আই প্রমিস ইউ  রিবা গোস্বামী   ২০১৫  রিফ্লেগঞ্জ  নয়না    তথ্যসূত্র  বহিঃসংযোগ    বিষয়শ্রেণী:জীবিত ব্যক্তি বিষয়শ্রেণী:১৯৮২-এ জন্ম বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:নয়াদিল্লির অভিনেত্রী  বিষয়শ্রেণী:হিন্দি চলচ্চিত্র অভিনেত্রী
দ্য গ্রীনউড কমনওয়েলথ মিসিসিপির গ্রীনউড থেকে সেবা প্রদান ও পরিচালিত একটি সংবাদপত্র। "Contact Us ." The Greenwood Commonwealth. Retrieved on March 25, 2012. "Physical Address: 329 Hwy. 82 West, Greenwood, MS 38930" এটি ১৮৯৬ সালে প্রকাশনা শুরু করে। "About Us ." The Greenwood Commonwealth. Retrieved on March 25, 2012. গভর্নর এবং সিনেটর জেমস ভার্দামান বিশ শতকের গোড়ার দিকে এর সম্পাদক ছিলেন।    তথ্যসূত্র       বহিঃসংযোগ    গ্রীনউড কমনওয়েলথ বিষয়শ্রেণী:১৮৯৬-এ প্রতিষ্ঠিত প্রকাশনা বিষয়শ্রেণী:মিসিসিপির সংবাদপত্র বিষয়শ্রেণী:১৮৯৬-এ প্রতিষ্ঠিত সংবাদপত্র
থাম্ব স্কয়ার ক্যাপিটাল টাওয়ার একটি পরিকল্পিত গগনচুম্বী ভবন, যা ২০০৫ সাল থেকে নির্মাণাধীন রয়েছে। কুয়েত সিটিতে অবস্থিত এই টাওয়ারে ৭০টি তলা রয়েছে এবং এর উচ্চতা  হবে। এটি নর লিমিটেড দ্বারা নকশা করা হয়েছে। এর অভ্যন্তরীণ নকশা কানাডিয়ান প্রতিষ্ঠান জন ডেভিড এডিসন ইন্টেরিয়র ডিজাইন ইনকর্পোরেটেড দ্বারা তৈরি।জন ডেভিড এডিসন ইন্টেরিয়র ডিজাইন ইনকর্পোরেটেড   সংক্ষিপ্ত বিবরণ  এই কমপ্লেক্সে ৭০ তলা টাওয়ারে অফিস, মাঝারি উচ্চতার একটি টাওয়ারে পাঁচ-তারকা মানের হোটেল এবং একটি বিশাল শপিং মল অন্তর্ভুক্ত থাকবে। এর জন্য একটি ভূগর্ভস্থ গ্যারেজ পার্কিং সুবিধা প্রদান করবে।  টাওয়ারের নির্মাণকাজ ২০০৫ সালে শুরু হয়। সম্পন্ন হলে এই ভবনে একটি বড় এবং অনন্য ঘূর্ণায়মান ছাদ থাকবে।   তথ্যসূত্র    বহিঃসংযোগ      জন ডেভিড এডিসন ইন্টেরিয়র ডিজাইন - অফিসিয়াল ওয়েবসাইট  বিষয়শ্রেণী:কুয়েতের টাওয়ার
জয়যাত্রা ২০০৪ সালে মুক্তিপ্রাপ্ত একটি বাংলাদেশী চলচ্চিত্র। বাংলাদেশের বিখ্যাত সম্পাদক, কাহিনিকার ও চলচ্চিত্র পরিচালক আমজাদ হোসেনের কাহিনি নিয়ে সংলাপ, চিত্রনাট্য ও পরিচালনা করেছেন তৌকির আহমেদ। এটি তার পরিচালিত প্রথম পূর্ণদৈর্ঘ্য চলচ্চিত্র। বাংলাদেশের স্বাধীনতা যুদ্ধ ভিত্তিক এই ছবিটি প্রযোজনা ও পরিবেশনা করেছে ইমপ্রেস টেলিফিল্ম। জয়যাত্রা বাংলাদেশের স্বাধীনতা যুদ্ধকালীন একদল মানুষের হাসি-কান্না, সুখ-দুঃখ, মৃত্যু ও বেঁচে থাকার সংগ্রামের গল্প। ছবিটিতে বিভিন্ন চরিত্রে অভিনয় করেছেন বিপাশা হায়াত, আজিজুল হাকিম, মাহফুজ আহমেদ, হুমায়ুন ফরীদি, তারিক আনাম খান, আবুল হায়াত, মেহবুবা মাহনূর চাঁদনী।  ছবিটি পরিচালনা করে শ্রেষ্ঠত্বের স্বীকৃতি স্বরূপ পরিচালক তৌকির আহমেদ ২৯তম জাতীয় চলচ্চিত্র পুরস্কারে শ্রেষ্ঠ চলচ্চিত্র, শ্রেষ্ঠ পরিচালক ও শ্রেষ্ঠ চিত্রনাট্যকারের পুরস্কার লাভ করেন। এছাড়া ছবিটি শ্রেষ্ঠ কাহিনিকার, শ্রেষ্ঠ সঙ্গীত পরিচালক, শ্রেষ্ঠ পার্শ্বচরিত্রে অভিনেত্রী ও শ্রেষ্ঠ চিত্রগ্রাহক বিভাগে পুরস্কার লাভ করে।   কাহিনি সংক্ষেপ  ১৯৭১- এপ্রিল মাসের প্রথম সপ্তাহ। যুদ্ধের বিভীষিকা যখন ছড়িয়ে পড়েছে বাংলার গ্রাম থেকে গ্রামান্তরে। হাজার বছরের শাশ্বত বাংলা মুহুর্তেই পরিণত হয় বিরাণ শ্বশানে। প্রাণভয়ে পলায়নয়ত একদল সাধারণ মানুষ আশ্রয় নেয় একটি নৌকায়। তাদের বেঁচে থাকার সংগ্রামের মধ্যে দিয়েই এগিয়ে যায় গল্প, কিন্তু শুধু বেঁচে থাকা নয় ক্রমেই রুখে দাঁড়াবার স্পৃহা জাগ্রত হয় তাদের হৃদয়ে।  জয়যাত্রা - একদল মানুষের হাসি-কান্না, সুখ-দুঃখ, ব্যথা মৃত্যু ও বেঁচে থাকার সংগ্রামের গল্প।   অভিনয়শিল্পী    বিপাশা হায়াত - হাওয়া  আজিজুল হাকিম - আদম  মাহফুজ আহমেদ - বৈধন  আবুল হায়াত - রামকৃষ্ণ  তারিক আনাম খান - তরফদার  হুমায়ুন ফরীদি - পচা  নাজমা আনোয়ার - বৈধনের ঠাকুরমা  শামস সুমন - জসিমুদ্দি  রুমানা খান - সখিনা  শাহেদ শরীফ খান - কাসেম  মেহবুবা মাহনূর চাঁদনী - মরিয়ম  ইন্তেখাব দিনার - জনসন  আহসান হাবিব নাসিম - মাঝি আলী  সালেহ আহমেদ - ইমাম  জয়ন্ত চট্টোপাধ্যায় - ডঃ কালিকিংকর  মোশাররফ করিম - ফণী  আহসানুল হক মিনু - হামিদ  শিরিন আলম - হামিদের স্ত্রী  অপূর্ব মজুমদার - পাকিস্তানি ক্যাপ্টেন   সংগীত  জয়যাত্রা ছবির সংগীত পরিচালনা করেছেন সুজেয় শ্যাম।  হোম ভিডিও জয়যাত্রা ছবির ভিসিডি ও ডিভিডি বাজারজাত করেছে জি-সিরিজ।   সম্মাননা   পুরস্কার বিভাগ গ্রহীতা ফলাফল ২৯তম জাতীয় চলচ্চিত্র পুরস্কার  শ্রেষ্ঠ চলচ্চিত্র  তৌকির আহমেদ (প্রযোজক)   শ্রেষ্ঠ পরিচালক  তৌকীর আহমেদ   শ্রেষ্ঠ কাহিনিকার  আমজাদ হোসেন   শ্রেষ্ঠ চিত্রনাট্যকার  তৌকীর আহমেদ    শ্রেষ্ঠ সঙ্গীত পরিচালক  সুজেয় শ্যাম   শ্রেষ্ঠ পার্শ্ব অভিনেত্রী  মেহবুবা মাহনূর চাঁদনী   শ্রেষ্ঠ চিত্রগ্রাহক  রফিকুল বারী চৌধুরী   মেরিল-প্রথম আলো পুরস্কার  শ্রেষ্ঠ পরিচালক  তৌকীর আহমেদ       আন্তর্জাতিক সম্মাননা  ঢাকা আন্তর্জাতিক চলচ্চিত্র উৎসব - ২০০৬  বিজয়ী: বিশেষ উল্লেখ্য পুরস্কার - তৌকির আহমেদ   আরও দেখুন    তথ্যসূত্র    বহিঃসংযোগ          বিষয়শ্রেণী:২০০৪-এর চলচ্চিত্র বিষয়শ্রেণী:২০০০-এর দশকের যুদ্ধভিত্তিক চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলাদেশী যুদ্ধভিত্তিক চলচ্চিত্র বিষয়শ্রেণী:বাংলাদেশের স্বাধীনতা যুদ্ধের চলচ্চিত্র বিষয়শ্রেণী:ইমপ্রেস টেলিফিল্মের চলচ্চিত্র বিষয়শ্রেণী:তৌকীর আহমেদ পরিচালিত চলচ্চিত্র বিষয়শ্রেণী:শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:২০০০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:বাংলাদেশী প্রণয়ধর্মী নাট্য চলচ্চিত্র বিষয়শ্রেণী:সুজেয় শ্যাম সুরারোপিত চলচ্চিত্র
ব্রহ্মগাছা ইউনিয়ন বাংলাদেশের রাজশাহী বিভাগের সিরাজগঞ্জ জেলার রায়গঞ্জ উপজেলার অন্তর্গত একটি ইউনিয়ন পরিষদ। এটি ২৭.৯১ বর্গকিমি (১০.৭৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৪৬,০০০ জন। ইউনিয়নটিতে মোট গ্রামের সংখ্যা ৩৭টি ও মৌজার সংখ্যা ১৭টি।  গ্রামসমূহ  চরব্রহ্মগাছা            বুধারগাতী                 চকমোহনবাড়ী  বাশুড়িয়া       ব্রহ্মগাছা                   তেবাড়ীয়া  হবনগাতী               রান্ডিলা                 রান্ডিবাহাদুর  চকগোপাল            কয়ড়া                        খামারগাতী    চাদপুর               দৈবুকগাতী                 ভাতহাড়িয়া  হামিনদামিন            হাসিল হোসেন          হাসিল রঘুনাথপুর  ধর্মদাসগাতী            বামনভাগ      বারইভাগ  জানকীগাতী          কুটারগাতী       বিশ্বাস পাড়া  কালিয়াবিল            কালিয়াবাড়ী     এলাংগী  তথ্যসূত্র  বহিঃসংযোগ  অফিসিয়াল ওয়েবসাইট  বিষয়শ্রেণী:রায়গঞ্জ উপজেলার ইউনিয়ন
সিন্ডিকেট হলো ব্যক্তি, কোম্পানি, কর্পোরেশন বা সংস্থার একটি স্ব-সংগঠিত গোষ্ঠী যা কিছু নির্দিষ্ট ব্যবসায় লেনদেন করার জন্য অথবা একটি অংশীদারত্বমূলক স্বার্থ অনুসরণ বা প্রচারের উদ্দেশ্যে গঠিত হয়।   ব্যুৎপত্তি  সিন্ডিকেট শব্দটি ফরাসি ভাষা থেকে আগত। ফরাসি ভাষায় শব্দটি ল্যাটিন শব্দ সিন্ডিকাস থেকে যা এসেছে। প্রাচীন গ্রিক শব্দ σύνδικος ( syndikos ) এর অর্থ হলো "একটি সমস্যার তত্ত্বাবধায়ক"    সংজ্ঞা  মেরিয়াম ওয়েবস্টার ডিকশনারি অনুসারে সিন্ডিকেট হলো এমন একটি দল যারা একসাথে কাজ করে। এটি একটি কাউন্সিল, সংস্থা বা সমিতি হতে পারে যা আনুষ্ঠানিক দায়িত্ব গ্রহণ বা কোনও অফিস বা এখতিয়ারের সাথে ব্যবসা করার জন্য অনুমোদিত। এটি এমন একটি ব্যবসায়িক উদ্বেগকে উল্লেখ করতে পারে যা প্রকাশের জন্য উপকরণের (সংবাদপত্র, রেডিও, টিভি, ইন্টারনেট) সাথেসাথে বেশ কয়েকটি আউটলেটের অধীনে সংবাদপত্রের একটি গ্রুপে বিক্রি করা প্রয়োজন।    শ্রম সিন্ডিকেট    অপরাধ সিন্ডিকেট  অপরাধ সিন্ডিকেটগুলি সাধারনত অপরাধের সমন্বয়, প্রচার এবং জড়িত থাকার জন্য গঠিত হয়। এটি উপজাতীয়, জাতীয় বা আন্তর্জাতিক স্কেলে সাধারণ অবৈধ ব্যবসা পরিচালনা করে। অপরাধ সিন্ডিকেটের সাবইউনিট একটি পরিবার, গোষ্ঠী বা রক্তের সম্পর্ক দ্বারা সংগঠিত হয়। যেমন ইতালীয় মাফিয়া বা ইতালীয় আমেরিকান মাফিয়ার অপরাধ পরিবার। পাঁচটি পরিবার নিউ ইয়র্ক সিটির সিংহভাগ অপরাধ নিয়ন্ত্রণ করে। তারা হলো গাম্বিনো অপরাধ পরিবার, জেনোভিজ অপরাধ পরিবার, লুচিজ অপরাধ পরিবার, বোনানো অপরাধ পরিবার এবং কলম্বো অপরাধ পরিবার।   মিডিয়া সিন্ডিকেট  মিডিয়া সিন্ডিকেট হলো নাম এবং ক্রেডিট দ্বারা গঠিত সংগঠন। উদাহরণস্বরূপ, বিবিসি রেডিও ইন্টারন্যাশনাল একটি রেডিও সিন্ডিকেটেড ব্যবসা।  মুদ্রণ সিন্ডিকেট সংবাদপত্র, ম্যাগাজিন এবং ওয়েবসাইটে সংবাদ নিবন্ধ, কলাম, কমিক স্ট্রিপ এবং অন্যান্য বৈশিষ্ট্য বিতরণ করে। তারা পুনরায় মুদ্রণ অধিকার প্রদান করে এবং অন্যান্য পক্ষকে এমন সামগ্রী পুনরায় প্রকাশ করার জন্য অনুমতি দেয় যার মধ্যে তারা কপিরাইটের মালিক / প্রতিনিধিত্ব করে।   ব্যবসায় সিন্ডিকেট  ব্যবসায় সিন্ডিকেট হলো বেশ কয়েকটি ব্যবসায়িক সত্তা নিয়ে গঠিত একটি গ্রুপ, কোম্পানি বা কর্পোরেশন, যা বাজারে সাধারণ স্বার্থ ভাগ করে নেয়। তবে সত্তাগুলো সাধারণত পরস্পরের সরাসরি প্রতিযোগী হয় না। বড় সংস্থা বা কর্পোরেশনগুলো বাজারে তাদের অবস্থান শক্তিশালী করার জন্য সিন্ডিকেট গঠন করে। ইন্টারনেট কোম্পানি এবং কর্পোরেশনগুলো, বিভিন্ন ইন্টারনেট উদ্যোগের উপর দৃষ্টি নিবদ্ধ করে এবং নিজেরা মিলে সিন্ডিকেট গঠন করে। এই ধরনের ক্ষেত্রে, তারা ব্র্যান্ড ম্যানেজমেন্ট বা সার্চ ইঞ্জিন অপ্টিমাইজেশানের মতো একটি নির্দিষ্ট ধরনের বাজার ভাগ করে নেয় এবং সাধারণত একটি গোষ্ঠী সিন্ডিকেট গঠন করে। তারা জাতীয় বা আন্তর্জাতিকভাবে সিন্ডিকেটেড হতে পারে।  বিক্রয় সিন্ডিকেট বিক্রয় সিন্ডিকেট এমন একটা দল বা গোষ্ঠী যারা সুযোগ বুঝে বাজারে প্রচলিত নিত্যপ্রয়োজনীয় পণ্য অথবা বিভিন্ন বিশেষ সময়ের অতি প্রয়োজনীয় পণ্যাদি/দ্রব্যাদির দাম বাড়িয়ে দেয় যা সেদেশের সরকারের/প্রশাসন নিয়ন্ত্রণ করতে ব্যর্থ হয়।   অর্থায়ন সিন্ডিকেট    বীমা সিন্ডিকেট    লটারি সিন্ডিকেট    গণ - অর্থায়ন    আরও দেখুন   সমবায়  শিক্ষিত সমাজ  যোগসাজশী ব্যবসায়ী চক্র   তথ্যসূত্র   বিষয়শ্রেণী:সংগঠনের প্রকারভেদ বিষয়শ্রেণী:কর্পোরেশন দল
অনুপম মিত্তল (, ; জন্ম: ২৩ ডিসেম্বর ১৯৭৫) একজন ভারতীয় উদ্যোক্তা, ব্যবসায়িক নির্বাহী ও বিনিয়োগকারী। তিনি পিপল গ্রুপ ও শাদি.কম-এর প্রতিষ্ঠাতা এবং প্রধান নির্বাহী কর্মকর্তা (সিইও)। ভারতীয় অনলাইন বিবাহ পরিষেবা শাদি.কম শুরু করা ছাড়াও তিনি সনি টিভি'র ব্যবসায়িক আপাতবাস্তব অনুষ্ঠান শার্ক ট্যাঙ্ক ইন্ডিয়া'র একজন বিচারক ও বিনিয়োগকারী। শার্ক ট্যাঙ্কের সিজন ১ ও ২-এ তিনি ৬০টিরও বেশি কোম্পানিতে বিনিয়োগ করেছেন। তিনি ২০০৬ থেকে ২০০৭ সাল পর্যন্ত ইন্টারনেট অ্যান্ড মোবাইল অ্যাসোসিয়েশন অফ ইন্ডিয়া (IAMAI) এর সহ-প্রতিষ্ঠাতা ও চেয়ারপার্সন ছিলেন এবং বর্তমানে এর পরিচালনা পরিষদে রয়েছেন। এছাড়াও তিনি ৯৯ ও ফ্লেভার্স এর মতো বলিউড চলচ্চিত্রে অভিনয় ও প্রযোজনা করেছেন।   প্রারম্ভিক জীবন  অনুপম মিত্তল ১৯৭৫ সালের ২৩ ডিসেম্বর ভারতের মুম্বইয়ে জন্মগ্রহণ করেন। তার পিতার নাম গোপাল কৃষ্ণ মিত্তল এবং মাতার নাম ভগবতী দেবী মিত্তল। তিনি দিল্লিতে তার স্কুলিং সম্পন্ন করেন। তিনি ম্যাসাচুসেটসের বোস্টন কলেজ থেকে স্নাতক হন। তিনি অপারেশনস এবং কৌশলগত ব্যবস্থাপনায় এমবিএ করেছেন।   কর্মজীবন  স্নাতক হওয়ার পর মিত্তল মাইক্রোস্ট্র্যাটেজিতে প্রোডাক্ট ম্যানেজার হিসেবে কাজ করেন। তিনি ১৯৯৭ সালে সাগাই.কম (Sagai.com) শুরু করেন, যার নাম পরবর্তীতে পরিবর্তন করে শাদি.কম (Shaadi.com) করা হয়। শাদি.কম-এর পরে মিত্তল ভারতের প্রথম মোবাইল গেমিং কোম্পানি মৌজ মোবাইল (Mauj Mobile) এবং ভারতের সম্পত্তি মার্কেটপ্লেস মাকান.কম (Makaan.com) শুরু করেন। তিনি ২০০৬-২০০৭ সাল পর্যন্ত ইন্টারনেট অ্যান্ড মোবাইল অ্যাসোসিয়েশন অফ ইন্ডিয়া (IAMAI)-এর চেয়ারপারসন হিসেবে দায়িত্ব পালন করেছেন।   শার্ক ট্যাঙ্ক  মিত্তল সনি টিভি'র ব্যবসায়িক আপাতবাস্তব অনুষ্ঠান শার্ক ট্যাঙ্ক ইন্ডিয়া'র ১ এবং ২ উভয় সিজনেই একজন বিচারক ও বিনিয়োগকারী ছিলেন। তিনি সিজন ১-এ ২৫টি ব্যবসায় ৫৪,০০০,০০০ রুপি (US$680,000) এবং সিজন ২-এ প্রায় ৮০,০০০,০০০ রুপি (US$1.0 million) বিনিয়োগ করেছেন কোম্পানিগুলিতে।   ব্যক্তিগত জীবন  ২০১৩ সালে মিত্তল জয়পুরে তার দীর্ঘদিনের বান্ধবী মডেল আঁচল কুমারকে বিয়ে করেন। এই দম্পতির অ্যালিসা মিত্তল নামে একজন কন্যা সন্তান রয়েছে।   তথ্যসূত্র    বহিঃসংযোগ     বিষয়শ্রেণী:ভারতীয় কোম্পানি প্রতিষ্ঠাতা বিষয়শ্রেণী:দিল্লির ব্যক্তি বিষয়শ্রেণী:ভারতীয় ব্যবসায়ী বিষয়শ্রেণী:শার্ক ট্যাঙ্ক ইন্ডিয়া বিষয়শ্রেণী:জীবিত ব্যক্তি বিষয়শ্রেণী:১৯৭৫-এ জন্ম
ইসলামিক রিপাবলিক অফ ইরান ক্রিকেট অ্যাসোসিয়েশন হল ইরানের ক্রিকেটের নিয়ন্ত্রক সংস্থা। ২০১৭ সালে, এটি আন্তর্জাতিক ক্রিকেট কাউন্সিলের একটি সহযোগী সদস্য  হয়ে ওঠে। ইরানের সরকার এই সংস্থাটি ২০১০ সালে গঠন করে। ইরান ক্রিকেটের সর্বোচ্চ ক্রীড়া নিয়ন্ত্রক সংস্থা।   প্রশাসন    প্রতিষ্ঠিত  ২০১০ সালের আগে, ক্রিকেটের নিজস্ব স্বতন্ত্র গভর্নিং বডি ছিল না, এটি বেসবল এবং সফটবলের সাথে একত্রে পরিচালিত হত। বর্তমানে ইরান ক্রিকেটের সকল ধরনের কার্যক্রম পরিচালনা করে ইরান ক্রিকেট অ্যাসোসিয়েশন।  ২০০৯ সালে ইরানে ক্রিকেটের দুই প্রধান ছিলেন।    ক্রিকেট, বেসবল ও সফটবল ফেডারেশন: হোসেন সাদেগ আবেদিন  ক্রিকেট কাউন্সিল: জুগ্গু সাহনি   পোস্ট-২০১০  সভাপতি   আফশিন হেদারি ২০১০-২০১৫  সাধারণ সম্পাদক   সাঈদ বেহরোজি ২০১০-২০১৫  আন্তর্জাতিক সম্পর্ক প্রধান   মনির হাবিবি ২০১০-২০১৫   উন্নয়ন  আইসিসি উন্নয়ন কর্মকর্তা :   বহিঃসংযোগ    বর্তমান অফিসিয়াল ওয়েবসাইট   পূর্ববর্তী অফিসিয়াল ওয়েবসাইট   তথ্যসূত্র   বিষয়শ্রেণী:ক্রিকেট প্রশাসন
ষাঁড়ব্যাঙ একটি সাধারণ ইংরেজি ভাষার শব্দ যা প্রজাতি নির্বিশেষে বড়, আক্রমণাত্মক ব্যাঙকে বোঝায়।  ষাঁড়ব্যাঙের উদাহরণগুলির মধ্যে রয়েছে:   আমেরিকা    হেলমেটেড ওয়াটার টোড ( ক্যালিপ্টোসেফালেলা গেই ), চিলিতে স্থানীয়  আমেরিকান বুলফ্রগ ( Lithobates catesbeianus ), উত্তর আমেরিকার আদিবাসী  বেতের টোড ( Rhinella marina ), মধ্য ও দক্ষিণ আমেরিকার আদিবাসী একটি টোড, ফিলিপাইনে 'বুলফ্রগ' নামে পরিচিত   অস্ট্রেলিয়া    লিমনোডাইনাস্টেস ডরসালিস, দক্ষিণ-পশ্চিম অস্ট্রেলিয়ায় পাওয়া যায়  লিমনোডাইনাস্টেস ডুমেরিলি, পশ্চিম অস্ট্রেলিয়ায় পাওয়া যায়  দৈত্যাকার ব্যাঞ্জো ব্যাঙ ( Limnodynastes interioris ), পূর্ব অস্ট্রেলিয়ায় পাওয়া যায়   আফ্রিকা    আফ্রিকান বুলফ্রগ ( Pyxicephalus adspersus ), মধ্য ও দক্ষিণ আফ্রিকায় পাওয়া যায়  ক্যালাব্রেসির বুলফ্রগ ( Pyxicephalus obbianus ), সোমালিয়ায় পাওয়া গেছে  ক্রাউনড বুলফ্রগ ( Hoplobatrachus occipitalis ), আফ্রিকার বেশিরভাগ অংশে পাওয়া যায়  ভোজ্য বুলফ্রগ ( Pyxicephalus edulis ), আফ্রিকার বেশিরভাগ অংশে পাওয়া যায়   এশিয়া    ব্যান্ডেড বুলফ্রগ ( Kaloula pulchra ), দক্ষিণ-পূর্ব এশিয়ায় পাওয়া যায়  চীনা ভোজ্য ব্যাঙ ( Hoplobatrachus rugulosus ) বা পূর্ব এশিয়ান বুলফ্রগ, চীন এবং দক্ষিণ-পূর্ব এশিয়ায় পাওয়া যায়  Hoplobatrachus crassus বা Jerdon's bullfrog, ভারতে পাওয়া যায়  Hoplobatrachus tigerinus বা Indus Valley bullfrog, পাকিস্তান এবং উত্তর ভারতে পাওয়া যায়   আরো দেখুন    ষাঁড়ের ব্যাঙ (দ্ব্যর্থতা নিরসন)  ব্যাঙ (দ্ব্যর্থতা নিরসন)  বেতের টোডস (দ্ব্যর্থতা নিরসন)  টোড (দ্ব্যর্থতা নিরসন)  বিষয়শ্রেণী:ব্যাঙের প্রজাতি
হ্যারল্ড ভন বামগার্টনার (; জন্ম: ১৭ নভেম্বর, ১৮৮৩ - মৃত্যু: ৮ এপ্রিল, ১৯৩৮) অক্সফোর্ডশায়ারের হেনলি-অন-টেমস এলাকায় জন্মগ্রহণকারী ইংরেজ বংশোদ্ভূত দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯১৩ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর দক্ষিণ আফ্রিকান ক্রিকেটে অরেঞ্জ ফ্রি স্টেট ও ট্রান্সভাল দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন হ্যারল্ড বামগার্টনার।   খেলোয়াড়ী জীবন  বেডফোর্ড স্কুলে অধ্যয়ন করেছেন তিনি।The Ousel, Vol.XVIII, No.449, 6 February 1914, p.4 ১৯০৩-০৪ মৌসুম থেকে ১৯১৩-১৪ মৌসুম পর্যন্ত হ্যারল্ড বামগার্টনারের প্রথম-শ্রেণীর খেলোয়াড়ী জীবন চলমান ছিল। ধীরগতিসম্পন্ন বামহাতি বোলার হ্যারল্ড বামগার্টনার তার একমাত্র টেস্টে অংশগ্রহণের পরপরই প্রথম বিশ্বযুদ্ধের সূচনা ঘটে। মহান যুদ্ধের কারণে তার প্রথম-শ্রেণীর খেলোয়াড়ী জীবনের সমাপ্তি ঘটে।  সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন হ্যারল্ড বামগার্টনার। ১৩ ডিসেম্বর, ১৯১৩ তারিখে ডারবানে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।  ৮ এপ্রিল, ১৯৩৮ তারিখে ৫৪ বছর বয়সে গোল্ড কোস্টের আক্রা এলাকায় হ্যারল্ড বামগার্টনারের দেহাবসান ঘটে।   তথ্যসূত্র    আরও দেখুন   ক্লদ কার্টার  স্ট্যানলি স্নুক  এক টেস্টের বিস্ময়কারী  ইস্টার্ন প্রভিন্স ক্রিকেট দল  দক্ষিণ আফ্রিকান টেস্ট ক্রিকেটারদের তালিকা  প্রথম-শ্রেণীর ক্রিকেট দলসমূহের বর্তমান তালিকা   বহিঃসংযোগ       বিষয়শ্রেণী:১৮৮৩-এ জন্ম বিষয়শ্রেণী:১৯৩৮-এ মৃত্যু বিষয়শ্রেণী:গটেংয়ের ক্রিকেটার বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:দক্ষিণ আফ্রিকার টেস্ট ক্রিকেটার বিষয়শ্রেণী:ফ্রি স্টেটের ক্রিকেটার বিষয়শ্রেণী:বেডফোর্ডশায়ারের ক্রিকেটার
দুটি বড়, কুন্ডলী পাকানো ও খাজঁ বিশিষ্ট খণ্ড নিয়ে সেরিব্রাম ( গঠিত। খণ্ড দুটিকে সেরেব্রাল হেমিস্ফিয়ার বলে। সেরেব্রাম মস্তিষ্কের সবচেয়ে বড় অংশ এবং মস্তিষ্কের অন্যান্য অংশকে আবৃত করে রাখে। খণ্ড দুটি ভেতরের দিকে কর্পাস ক্যালোসাম নামে চওড়া স্নায়ুগুচ্ছ দিয়ে যুক্ত। পৃষ্টতল নানা স্থানে ভাজঁ হয়ে উচুঁ নিচু অবস্থায় থাকে। উচুঁ জায়গাকে জাইরাস এবং নিচু জায়গাকে ফিসার বলে।  গঠনপ্রণালি thumb|মানুষের ক্ষেত্রে গুরুমস্তিষ্কের অবস্থান(লাল চিহ্নিত অংশ) (red). মস্তিষ্কের সবচেয়ে বড় অংশ হল সেরেব্রাম(গুরুমস্তিষ্ক)। এটা brainstem এর উপরে হবে না সামনের দিকে অবস্থান করবে তা নির্ভর করে প্রাণির উপর। মানুষের ক্ষেত্রে সেরেব্রাম সবচেয়ে বড় এবং উন্নত এবং এটা পাচটা বৃহত্তম খণ্ডে বিভক্ত।phylogenetic অনুসারে এখন পর্যন্ত জানাশুনা অন্য সকল প্রজাতির চেয়ে স্তন্যপায়ীর গুরুমস্তিষ্ক সবচেয়ে বড় এবং উন্নততর।  গুরুমস্তিষ্ক দুইটা খাজবিশিষ্ট অংশ নিয়ে গঠিত যাকে সেরেব্রাল হেমিস্ফিয়ার বলা হয়। গুরুমস্তিষ্কের বাইরের দিকের স্তরগ্রে ম্যাটার এ গঠিত। একে সেরেব্রাল কর্টেক্স বলে। এর নিচের স্তরকেহোয়াইট ম্যাটার বলা হয়। এর  subcortical গঠনপ্রণালিতে আছে হিপোক্যাম্পাস, basal ganglia এবং olfactory bulb। গুরুমস্তিষ্ক যে দুইটা হেমিস্ফিয়ার ধারণ করে তা একে অপর থেকে ফিসার দ্বারা পৃথক থাকে যাকে lateral sulcus বলে।  সেরিব্রাল কর্টেক্স thumb|গুরুমস্তিষ্কের পৃষ্ঠতল|250 px|left সেরিব্রাল কর্টেক্স, গুরুমস্তিষ্কের বহিঃস্তর যাকে গ্রে ম্যাটার বলা হয়, শুধুমাত্রই স্তন্যপায়ী প্রাণিতে পাওয়া যায়। বড় স্তন্যপায়ী যেমন মানুষে গুরুমস্তিষ্কের পৃষ্টতল ভাজ হয়ে তৈরী করে  gyri এবং sulci যেগুলো surface area বৃদ্ধি করে।  সেরিব্রাল কর্টেক্স সাধারণত চারটা লোবে বিভক্ত,যথাঃ ফ্রন্টাল, প্যারাইটাল, টেম্পোরাল,এবং অক্সিপিটাল লোবস.  সেরেব্রাল হেমিস্ফিয়ার গুরুমস্তিষ্ক পৃথক হয়েছেmedial longitudinal fissure(অনুদৈর্ঘ্য বরাবর) দ্বারা  দুইটা সেরেব্রাল হেমিস্ফিয়ারএ, যার নাম ডান হেমিস্ফিয়ার এবং বাম হেমিস্ফিয়ার। ডান হেমিস্ফিয়ার শরীরের বাম অংশের সিগন্যাল গ্রহণ করে এবং তাকে প্রকৃয়াজাত করে বাম অংশকে নিয়ন্ত্রণ করে এবং বাম হেমিস্ফিয়ার করে তার উল্টোটা। দুইটা হেমিস্ফিয়ারের শক্তিশালি bilateral symmetry থাকলেও সেটা সম্পূর্ণ নয়। তবে দুইটা হেমিস্ফিয়ারের কার্যক্রমের কিছুটা পার্থক্য আছে বলে ধারণা করা হয়।   কাজ  সংবেদী অঙ্গ থেকে আসা অনুভূতি গ্রহণ ও বিশ্লেষণ করে। চিন্তা, বুদ্ধি, ইচ্ছাশক্তি, উদ্ভাবনীশক্তি প্রভৃতি উন্নত মানসিক বোধের নিয়ন্ত্রণ করে।   চলাফেরা  সেরিব্রাম শরীরের সচেতন বা স্বইচ্ছায় চালিত সঞ্চালক পেশির কাজ নিয়ন্ত্রণ করে। এই কাজগুলো প্রাথমিক সঞ্চালক কোরটেক্স এবং অন্যান্য ফ্রন্টাল লোব অঞ্চল থেকে উৎপন্ন হয় যেখানে কর্ম পরিকল্পনা করা হয়। প্রাথমিক সঞ্চালক কোরটেক্সের উর্ধ্বস্থ সঞ্চালক নিউরণ এক্সনগুলো পাঠায় মস্তিষ্কের শাখা প্রশাখা এবং মেরুদন্ড হয়ে নিম্ন সঞ্চালক নিউরণের synapse, যেটা পেশি নিয়ন্ত্রণ করে। কোরটেক্সের সঞ্চালক অঞ্চলের ক্ষতি হলে বিশেষ ধরনের সঞ্চালক নিউরণ রোগ হতে পারে। এই ধরনের ক্ষতির ফলে পেশির ক্ষমতা বিনষ্ট হওয়া এবং সম্পূর্ণ প্যারালাইসিস না হয়ে একক কোন অঙ্গ ক্ষতিগ্রস্ত হতে পারে।  এটি ইন্দ্রিয় উপলব্দি ক্ষমতা, স্মৃতি, চিন্তা এবং বিচারিক ক্ষমতার কেন্দ্রবিন্দু হিসেবে কাজ করে। সহায়ক সঞ্চালক কার্যক্রমের কেন্দ্র হিসেবেও সেরিব্রাম কাজ করে।  তথ্যসূত্র  বিষয়শ্রেণী:গুরুমস্তিষ্ক